ΑΠΟΦΑΣΕΙΣ
Αριθμ.   12929
Ίδρυση Εργαστηρίου με τίτλο «Εργαστήριο Υγιεινής και Επιδημιολογίας- ΕΥΕ-ΠαΔΑ» (Laboratory
of Hygiene and Epidemiology) στο Τμήμα Δημόσιας και Κοινοτικής Υγείας της Σχολής Επιστημών
Υγείας και Πρόνοιας του Πανεπιστημίου Δυτικής
Αττικής και καθορισμός του Εσωτερικού Κανονισμού του .
Ο ΠΡΟΕΔΡΟΣ ΤΗΣ ΔΙΟΙΚΟΥΣΑΣ ΕΠΙΤΡΟΠΗΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τις διατάξεις του άρθρου 3 του ν. 4521/2018
(ΦΕΚ 38/τ.Α΄/02-03-2018) «Ίδρυση Πανεπιστημίου Δυτικής Αττικής και άλλες διατάξεις».
2. Τις διατάξεις των άρθρων 28 και 29 του ν. 4485/2017
(ΦΕΚ 114/τ.Α΄/04-08-2017) «Οργάνωση και λειτουργία
της ανώτατης εκπαίδευσης, ρυθμίσεις για την έρευνα
και άλλες διατάξεις», όπως τροποποιήθηκαν και ισχύουν.
3. Την με αριθμ. 38008/Ζ1/06-03-2018 (ΦΕΚ 117/
τ.Υ.Ο.Δ.Δ./06-03-2018) απόφαση του Υπουργού Παιδείας,
Έρευνας και Θρησκευμάτων με θέμα «Σύσταση - Συγκρότηση - Ορισμός μελών της Διοικούσας Επιτροπής
του Πανεπιστημίου Δυτικής Αττικής/Καθορισμός των
επιμέρους αρμοδιοτήτων του Αντιπροέδρου της Δ.Ε.
του Ιδρύματος», όπως τροποποιήθηκε με την με αριθμ.
163494/Ζ1/02-10-2018 (ΦΕΚ 577/τ.Υ.Ο.Δ.Δ./09-10-2018)
υπουργική απόφαση.
4. Την με αριθμ. 214688/Ζ1/13-12-2018 (ΦΕΚ 5648/
τ.Β'/14-12-2018) απόφαση του Υπουργού Παιδείας,
Έρευνας και Θρησκευμάτων με θέμα «Παράταση των
προβλεπόμενων στο άρθρο 3 του ν. 4521/2018 (Α' 38)
θητειών του συνόλου των προσωρινών οργάνων του
Πανεπιστημίου Δυτικής Αττικής».
5. Την απόφαση της Διοικούσας Επιτροπής του Πανεπιστημίου Δυτικής Αττικής, σχετικά με την ίδρυση και
λειτουργία των Εργαστηρίων (συνεδρίαση με αριθμό
20/02-10-2018, θέμα 49).
5. Την εισήγηση της Συνέλευσης του Τμήματος Δημόσιας και Κοινοτικής Υγείας της Σχολής Επιστημών Υγείας
και Πρόνοιας του Πανεπιστημίου Δυτικής Αττικής (συνεδρίαση της από 20-12-2018).
6. Την έκθεση σκοπιμότητας ίδρυσης του Εργαστηρίου
με τίτλο: «Εργαστήριο Υγιεινής και Επιδημιολογίας-ΕΥΕ»
στο Τμήμα Δημόσιας και Κοινοτικής Υγείας της Σχολής
Επιστημών Υγείας και Πρόνοιας του Πανεπιστημίου Δυτικής Αττικής και την στελέχωση του με μέλη ΔΕΠ του
Πανεπιστημίου.
8. Την απόφαση της Διοικούσας Επιτροπής του Πανεπιστημίου Δυτικής Αττικής (συνεδρίαση με αριθμό 4/
19-02-2019, θέμα 30ο) για την ίδρυση Εργαστηρίου με
τίτλο: «Εργαστήριο Υγιεινής και Επιδημιολογίας - ΕΥΕΠαΔΑ» (Laboratory of Hygiene and Epidemiology) στο
Τμήμα Δημόσιας και Κοινοτικής Υγείας της Σχολής Επιστημών Υγείας και Πρόνοιας του Πανεπιστημίου Δυτικής
Αττικής.
9. Ότι το Εργαστήριο που ιδρύεται με την παρούσα
πράξη του Προέδρου της Διοικούσας Επιτροπής θα λειτουργεί αποκλειστικά με ίδιους πόρους, δεν θα βαρύνει
τον τακτικό προϋπολογισμό του Πανεπιστημίου Δυτικής
Αττικής και δεν προκαλείται δαπάνη σε βάρος του κρατικού προϋπολογισμού, αποφασίζουμε:
Την ίδρυση Εργαστηρίου με τίτλο: «Εργαστήριο Υγιεινής και Επιδημιολογίας - ΕΥΕ-ΠαΔΑ» (Laboratory of
Hygiene and Epidemiology) στο Τμήμα Δημόσιας και
Κοινοτικής Υγείας της Σχολής Επιστημών Υγείας και
Πρόνοιας του Πανεπιστημίου Δυτικής Αττικής και τον
καθορισμό του Εσωτερικού Κανονισμού του.
Άρθρο 1
Ίδρυση
Ιδρύεται στο Τμήμα Δημόσιας και Κοινοτικής Υγείας
της Σχολής Επιστημών Υγείας και Πρόνοιας του Πανεπιστημίου Δυτικής Αττικής, το Εργαστήριο με τίτλο
«Εργαστήριο Υγιεινής και Επιδημιολογίας - ΕΥΕ-ΠαΔΑ»
(Laboratory of Hygiene and Epidemiology) στο Τμήμα
Δημόσιας και Κοινοτικής Υγείας της Σχολής Επιστημών
Υγείας και Πρόνοιας του Πανεπιστημίου Δυτικής ΑττιΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Απριλίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 1245
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1245/12.04.2019
κής), το οποίο εξυπηρετεί τις εκπαιδευτικές και ερευνητικές ανάγκες στα γνωστικά αντικείμενα:
α) Επιδημιολογίας και πρόληψης χρονιών νοσημάτων
β) επιδημιολογίας και πρόληψης λοιμωδών νοσημάτων
γ) προαγωγής υγείας δ) σχεδιασμού, εφαρμογής και αξιολόγησης ολοκληρωμένων προγραμμάτων πρόληψης
και προαγωγής υγείας ε) σχεδιασμού, εφαρμογής και
αξιολόγησης υπηρεσιών φροντίδας υγείας στ) νέων
ερευνητικών και εκπαιδευτικών μεθοδολογιών και
εφαρμογών στον τομέα της δημόσιας και κοινοτικής
υγείας.
Άρθρο 2
Εσωτερικός Κανονισμός
Η λειτουργία του Εργαστηρίου διέπεται από τον παρόντα Εσωτερικό Κανονισμό, όπως αναλύεται στα πα-
ρακάτω άρθρα.
Άρθρο 3
Σκοπός - Τομείς Δραστηριότητας
Το Εργαστήριο Υγιεινής και Επιδημιολογίας - ΕΥΕ-ΠαΔΑ (Laboratory of Hygiene and Epidemiology), θα έχει
ως αποστολή:
1. Την κάλυψη διδακτικών αναγκών του προπτυχιακού
και μεταπτυχιακού προγράμματος Σπουδών του Τμήματος και την εκπαιδευτική υποστήριξη άλλων τμημάτων
του Πανεπιστημίου Δυτικής Αττικής και άλλων Τμημάτων
Πανεπιστημίων.
2. Την ανάπτυξη μεθοδολογίας και προαγωγή της
έρευνας στα γνωστικά αντικείμενα της δραστηριότητας
του, δηλαδή στην Επιδημιολογία και Μεθοδολογία της
Έρευνας, στη Δημόσια και Κοινοτική Υγεία, στην Πρόληψη και στην Προαγωγή Υγείας.
3. Την παραγωγή βασικής και εφαρμοσμένης γνώσης
σύμφωνα με τις διεθνείς πρακτικές και τις σύγχρονες
κοινωνικές οικονομικές και αναπτυξιακές ανάγκες της
χώρας.
4. Την υποστήριξη διδακτορικής και μεταδιδακτορικής έρευνας σε θέματα συναφή με τα ακαδημαϊκά και
ερευνητικά αντικείμενα του εργαστηρίου.
5. Την συνεργασία και ανταλλαγή επιστημονικών γνώσεων με άλλα ακαδημαϊκά και ερευνητικά ιδρύματα της
ημεδαπής ή της αλλοδαπής, καθώς και με επίσημους
διεθνείς ή ελληνικούς οργανισμούς, για εκπαιδευτικούς,
ερευνητικούς και κοινωνικούς σκοπούς, συναφείς με τα
επιστημονικά αντικείμενα του Εργαστηρίου.
6. Την εξυπηρέτηση διαφόρων κοινωνικών αναγκών,
σχετικών με τα θέματα με τα οποία ασχολείται το Εργαστήριο και οι Μονάδες του, όταν και όποτε ζητείται ή
κρίνεται αναγκαία η συγκεκριμένη συνδρομή.
7. Την επιστημονική συνεργασία και παροχή υπηρεσιών σε κρατικούς φορείς υγείας και φορείς τοπικής αυτο-
διοίκησης σε ειδικά θέματα Δημόσιας Υγείας, σχετικά με
τις δραστηριότητες του Εργαστηρίου.
8. Την εκπαίδευση νέων επιστημόνων, δίνοντας έμφαση στην καλλιέργεια των εξειδικευμένων ερευνητικών
όσο και συμπληρωματικών δεξιοτήτων.
9. Την εκπαίδευση, επιμόρφωση, συνεχιζόμενη εκπαίδευση και κατάρτιση άλλων επαγγελματιών και του
ευρύτερου κοινού σε θέματα πρόληψης και προαγωγής
υγείας.
10. Την υπεύθυνη ενημέρωση του κοινού σε θέματα
Δημόσιας και Κοινοτικής Υγείας (πρόληψη, προαγωγή
και αγωγή υγείας, κ.λπ.).
11. Την οργάνωση σεμιναρίων, συμποσίων, συνεδρίων,
διαλέξεων και άλλων επιστημονικών εκδηλώσεων την
πραγματοποίηση δημοσιεύσεων και εκδόσεων και την
πρόσκληση Ελλήνων και ξένων αναγνωρισμένου κύρους
επιστημόνων.
Άρθρο 4
Προσωπικό
Το προσωπικό του Εργαστηρίου στελεχώνεται:
1. Κυρίως από μέλη ΔΕΠ του Τμήματος Δημόσιας και
Κοινοτικής Υγείας της Σχολής Επιστημών Υγείας και
Πρόνοιας του Πανεπιστημίου Δυτικής Αττικής, καθώς
και άλλα μέλη ΔΕΠ του Πανεπιστημίου Δυτικής Αττικής,
που το γνωστικό τους αντικείμενο καλύπτει τα γνωστικά
αντικείμενα του Εργαστηρίου, όπως αυτά προσδιορίζονται στο άρθρο 1 και αποτελούν μέλη του Εργαστηρί-
ου όπως προβλέπεται στην παρ. 4 του άρθρου 28 του
ν. 4485/2017.
2. Από μέλη του Ειδικού Διδακτικού Προσωπικού
(ΕΔΙΠ) και Ειδικού Τεχνικού Εργαστηριακού Προσωπικού (ΕΤΕΠ), που το γνωστικό τους αντικείμενο καλύπτει
τα γνωστικά αντικείμενα του Εργαστηρίου όπως προβλέπεται στην παρ. 5 του άρθρου 28 του ν. 4485/2017.
3. Από μεταδιδακτορικούς ερευνητές, διδάκτορες,
υποψήφιους διδάκτορες και μεταπτυχιακούς φοιτητές
που συμμετέχουν ενεργά στις ερευνητικές δραστηριότητες και στην εκτέλεση ερευνητικών έργων και προσφορά
υπηρεσιών από το Εργαστήριο.
Μέλη ΔΕΠ που ανήκουν σε άλλα ΑΕΙ, επισκέπτες καθηγητές της αλλοδαπής ή ημεδαπής και εξειδικευμένοι
επιστήμονες, μπορούν να συνεργάζονται κατά περίπτωση με οποιοδήποτε τρόπο σε δράσεις που εξυπηρετούν
την αποστολή και τους στόχους του Εργαστηρίου.
Άρθρο 5
Διοίκηση - Αρμοδιότητες
Το Εργαστήριο Υγιεινής και Επιδημιολογίας διευθύνεται από μέλος ΔΕΠ του Τμήματος Δημόσιας και
Κοινοτικής Υγείας του Πανεπιστημίου Δυτικής Αττικής
στο οποίο ανήκει το Εργαστήριο και διαθέτει γνωστικό
αντικείμενο, αντίστοιχο με εκείνα που περιγράφονται
στο άρθρο 1 της παρούσης. Ο Διευθυντής του Εργαστηρίου, εκλέγεται με τριετή θητεία με τη διαδικασία
του άρθρου 29 του ν. 4485/2017 (ΦΕΚ 114/τ.Α'/04-082017) και μπορεί να ανήκει στις βαθμίδες του Καθηγητή
πρώτης βαθμίδας, του αναπληρωτή καθηγητή ή του
επίκουρου καθηγητή. Ο Διευθυντής αναπληρώνεται
σε περίπτωση απουσίας ή κωλύματος από το αρχαιότερο μέλος ΔΕΠ, ξεκινώντας από την πρώτη βαθμίδα
και εξαντλώντας τις βαθμίδες μέχρι και τη βαθμίδα του
επίκουρου καθηγητή.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1245/12.04.2019
Ο Διευθυντής του Εργαστηρίου ασκεί αρμοδιότητες
όπως:
1. ο συντονισμός του διδακτικού (προπτυχιακού - μεταπτυχιακού) και ερευνητικού έργου του Εργαστηρίου,
2. η υποβολή στη Συνέλευση του Τμήματος του ετήσιου προγράμματος λειτουργίας του Εργαστηρίου,
3. η μέριμνα για την τήρηση του κανονισμού και του
προγράμματος λειτουργίας του Εργαστηρίου, καθώς
και για τη στελέχωση, την οικονομική διαχείριση των
εσόδων και την κατανομή των χώρων του Εργαστηρίου,
4. η υποβολή στη Συνέλευση του Τμήματος του ετήσιου και τριετούς απολογισμού των δραστηριοτήτων
του Εργαστηρίου,
5. η εκπροσώπηση του εργαστηρίου στα αρμόδια όργανα του Τμήματος και του Πανεπιστημίου σύμφωνα με
τους προβλεπόμενους εσωτερικούς κανονισμούς,
6. μεριμνά για την οικονομική διαχείριση των πόρων
του Εργαστηρίου,
7. μεριμνά για τη στελέχωση του Εργαστηρίου με το
αναγκαίο προσωπικό, σύμφωνα με τις διατάξεις της εκάστοτε ισχύουσας νομοθεσίας, καθώς και για την οργά-
νωση ερευνητικών ομάδων επιστημονικού προσωπικού,
προπτυχιακών και μεταπτυχιακών φοιτητών,
8. μεριμνά για την κατανομή των χώρων του Εργαστηρίου,
9. εισηγείται στο Τμήμα για την προμήθεια του απαραίτητου εξοπλισμού, καθώς και αναλώσιμων υλικών,
10. υπογράφει κάθε εξερχόμενο έγγραφο που σχετίζεται με το Εργαστήριο και γενικά είναι υπεύθυνος για
την ομαλή και αποδοτική λειτουργία του Εργαστηρίου.
Άρθρο 6
Εγκατάσταση - Υλικοτεχνική Υποδομή
Το Εργαστήριο εγκαθίσταται σε χώρο του Τμήματος
Δημόσιας και Κοινοτικής Υγείας του Πανεπιστημίου Δυτικής Αττικής της Πανεπιστημιούπολης 1. Χώρος εγκα-
τάστασης του Εργαστηρίου είναι εν γένει οι χώροι που
παραχωρούνται για τη διεξαγωγή του ερευνητικού του
έργου και συγκεκριμένα οι χώροι των ειδικών εγκαταστάσεων με τα όργανα και τον λοιπό εργαστηριακό και
τεχνικό εξοπλισμό για τη διενέργεια των ερευνητικών
προγραμμάτων και των συναφών δράσεων.
Στο Εργαστήριο τηρούνται οι προβλεπόμενοι όροι
λειτουργίας και υγιεινής σύμφωνα με τα προβλεπόμενα
στην κείμενη νομοθεσία.
Στους χώρους εγκατάστασης υπάρχει πινακίδα με τον
τίτλο του Εργαστηρίου και το όνομα του Διευθυντή.
Άρθρο 7
Κανόνες λειτουργίας Εργαστηρίου
1. Το Εργαστήριο λειτουργεί κατά τις εργάσιμες ημέρες και ώρες, σύμφωνα με τον Εσωτερικό Κανονισμό
Λειτουργίας του Πανεπιστημίου Δυτικής Αττικής.
2. Ο Διευθυντής συντονίζει κάθε εργασία η οποία γίνεται στο πλαίσιο ερευνητικού προγράμματος ή άλλου
έργου που έχει αποφασισθεί και καθορίζει την προτεραιότητα στη χρησιμοποίηση αναλωσίμων, οργάνων
και χώρων, σε περίπτωση που δεν υπάρχει άλλη σχετική
απόφαση. Επίσης, έχει την ευθύνη για την προστασία
των οργάνων και των εγκαταστάσεων από βλάβες, την
ασφαλή παραμονή του προσωπικού, των φοιτητών και
επισκεπτών και γενικά την ευθύνη για την απρόσκοπτη
λειτουργία του Εργαστηρίου.
3. Η χρήση του εργαστηριακού εξοπλισμού επιτρέπεται μόνο στο επιστημονικό προσωπικό του Εργαστηρίου
ή σε άλλους ερευνητές που έχουν εκπαιδευτεί στη χρήση
των συγκεκριμένων οργάνων και έχουν εξουσιοδοτηθεί
από τον Διευθυντή. Εξοπλισμός και εν γένει αντικείμενα
του Εργαστηρίου τα οποία παραδίδονται για τη διεξαγωγή εκπαιδευτικού και ερευνητικού έργου επιστρέφο-
νται, μετά τη χρήση τους, στην κατάσταση στην οποία
βρίσκονταν κατά την παράδοση τους.
Άρθρο 8
Πόροι
Η λειτουργία του Εργαστηρίου θα γίνεται από ιδίους
πόρους, οι οποίοι θα προέρχονται από:
1. Την υλοποίηση ερευνητικών και αναπτυξιακών
προγραμμάτων και την εκπόνηση μελετών και παροχή
υπηρεσιών προς δημόσιους, κοινωνικούς και ιδιωτικούς
φορείς.
2. Τη διάθεση ερευνητικών και εν γένει επιστημονικών
προϊόντων.
3. Την παροχή υπηρεσιών σύμφωνα με το π.δ. 159/
1984 (ΦΕΚ 53/τ.Α'/27-04-1984) «Προϋποθέσεις παροχής
υπηρεσιών από τα πανεπιστημιακά εργαστήρια σε ιδιώτες και κάθε νομικής μορφής οργανισμούς».
4. Τις ειδικές εισφορές και κάθε είδους χρηματοδοτήσεις από διεθνείς οργανισμούς και Νομικά ή Φυσικά
Πρόσωπα.
5. Τις κληρονομιές, τις δωρεές, χορηγίες και τις κληροδοσίες στο Πανεπιστήμιο Δυτικής Αττικής για τους
σκοπούς του Εργαστηρίου και εφόσον δεν τίθενται όροι
που αντιβαίνουν σε αυτούς.
6. Συνέδρια και εκπαιδευτικά σεμινάρια.
7. Από κάθε άλλη νόμιμη πηγή.
Άρθρο 9
Τηρούμενα βιβλία
Για τις ανάγκες του Εργαστηρίου τηρούνται τα ακόλουθα βιβλία και στοιχεία:
1. Βιβλίο πρωτοκόλλου εισερχομένων και εξερχόμενων
εγγράφων.
2. Αρχείο αλληλογραφίας.
3. Βιβλίο πρακτικών - αποφάσεων.
4. Βιβλίο περιουσιακών στοιχείων.
5. Φάκελος οικονομικών στοιχείων κάθε έτους.
6. Φάκελος ετήσιου απολογισμού δραστηριοτήτων.
7. Κατάλογος επιστημονικών βιβλίων και περιοδικών.
8. Αρχείο ερευνητικών προγραμμάτων.
9. Αρχείο ερευνητικών δεδομένων.
Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από την
ισχύουσα νομοθεσία ή κρίνεται απαραίτητο για το Εργαστήριο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1245/12.04.2019
Άρθρο 10
Τίτλος - Σφραγίδα
Ο τίτλος του Εργαστηρίου είναι «Εργαστήριο Υγιεινής
και Επιδημιολογίας-ΕΥΕ-ΠαΔΑ» και στην αγγλική γλώσσα
(Laboratory of Hygiene and Epidemiology)»
To Εργαστήριο χρησιμοποιεί για την αλληλογραφία
του όμοια στρογγυλή σφραγίδα με αυτή του Τμήματος
και την προσθήκη του τίτλου του.
Ανάλογη σφραγίδα με τα στοιχεία χρησιμοποιεί το Εργαστήριο για την ξενόγλωσση αλληλογραφία του.
Άρθρο 11
Έναρξη Ισχύος
Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 18 Μαρτίου 2019
Ο Πρόεδρος
ΚΩΝΣΤΑΝΤΙΝΟΣ ΜΟΥΤΖΟΥΡΗΣ

[Source: 20190201245.pdf | Tokens: 12429]